‘તારૂ અને ધવલનું અપહરણ થયું છે. ધવલ માવાણીનું અપહરણ કરી તેની પાસેથી કરોડો રૂપિયા અને બિટકોઈન કઢાવી લીધા છે. તું કોઈને વાત કરતો નહીં અને સુરત છોડી દેજે. નહીં તો, જાનથી મારી નાખીશું. કોઈ જગ્યાએ ફરિયાદ કરવા જતો નહીં.’ આવી ધમકી આપીને તા. 1-2-2018ના રાત્રે પીયૂષ સાવલિયાને છોડી દેવાયો હતો. શૈલેષ ભટ્ટના સાગરિતોએ ધમકાવતા પીયૂષ ત્રણ મહિના વિદેશ ભાગી ગયો હતો. પીયૂષ વિદેશથી પાછો ફર્યો તો તેને ડરાવીને ‘શૈલેષ ભટ્ટ અને તેના કોઈ સાગરિતોએ અપહરણ કર્યું નથી’ તેવી એફિડેવિટ બળજબરીપૂર્વક કરાવાઈ હતી. પીયૂષ પોતાનું મોઢું બંધ રાખે તે માટે કુલ 70 લાખ અપાયાં હતાં તેમાંથી પીયૂષને 34.50 લાખ મળ્યાં હતાં. આ પૈકીના 20 લાખ પીયૂષ પાસેથી કબજે કરાયા છે.